SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.180

**2021. gada 18. martā plkst. 14.35**

Attālināta sēde videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Jānis Ādamsons**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Vita Anda Tērauda**

**Atis Zakatistovs**

**uzaicinātās personas:**

* Veselības ministrijas parlamentārais sekretārs **Ilmārs Dūrītis**
* Veselības ministrijas Juridiskās nodaļas vadītāja vietniece **Anita Jurševica**
* Vides aizsardzības un reģionālās attīstības ministrijas Telpiskās plānošanas un zemes pārvaldības departamenta direktore **Ingūna Draudiņa**
* Vides aizsardzības un reģionālās attīstības ministrijas Telpiskās plānošanas un zemes pārvaldības departamenta direktores vietniece, Zemes pārvaldības un plānojumu uzraudzības nodaļas vadītāja **Ilze Aigare**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Inese Silabriede, Egita Kalniņa, Kristiāna Stūre un Māris Veinalds**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

*Izskatāmie dokumenti:*

*1. Vides aizsardzības un reģionālās attīstības ministrijas 08.03.2021. vēstule Nr.1-131/2385.*

*2. Veselības ministrijas 17.03.2021. vēstule Nr. 01-11.1/1504.*

Darba kārtība:

**Grozījumi “[Covid-19 infekcijas izplatības pārvaldības likumā"](http://tap.mk.gov.lv/lv/mk/tap/?pid=40487984) (933/Lp13) 2. lasījums, steidzams.**

J.Rancāns atklāj sēdi, iepazīstina ar darba kārtību, informējot, ka sakarā ar jaunatklātiem apstākļiem komisijai ir atgriezts izskatīšanai minētais likumprojekts. Aicina sākt darbu un pārbalsot komisijas iepriekšpieņemtos lēmumus attiecībā uz likumprojektā iekļautā 8.panta 49.4daļu un 10.pantu, kā arī izskatīt Vides aizsardzības un reģionālās attīstības ministrijas 08.03.2021. vēstulē Nr.1-131/2385 un Veselības ministrijas 17.03.2021. vēstulē Nr. 01-11.1/1504 iekļautos priekšlikumus.

*1. Vides aizsardzības un reģionālās attīstības ministrijas 08.03.2021. vēstule Nr.1-131/2385.*

J.Rancāns iesāk komisijas darbu ar Vides aizsardzības un reģionālās attīstības ministrijas iesūtītajā vēstulē iekļauto priekšlikumu izskatīšanu, ņemot vērā deputātu balsojumu Saeimas šīsdienas plenārsēdē un izteiktos priekšlikumus par attālinātajām publiskajām apspriešanām.

Informē, ka pozitīvas atsauksmes par šiem priekšlikumiem jau izskanējušas vienā no iepriekšējām komisijas sēdēm (09.03.2021.) un, lai šo priekšlikumu izskatīšana likumprojektā Nr.962/Lp13 (plānots izskatīt 24.03.2021.) neievilktos pārāk ilgi, aicina tos izskatīt šajā likumprojektā. Dod vārdu VARAM pārstāvim.

I.Draudiņa skaidro, ka galvenais uzsvars likts uz pašvaldībām – tām būs jānodrošina digitālās iespējas katram pašvaldības iedzīvotājam, kam uz to ir tiesības, piedalīties šajā procesā.

L.Millere informē, ka Juridiskajam birojam nav iebildumu.

**J.Rancāns** piedāvā atbalstīt VARAM iesniegto redakciju un veidot komisijas priekšlikumu VARAM piedāvātajā redakcijā, to nemainot.

L.Millere komentē, ka faktiski tie būs trīs priekšlikumi.

J.Rancāns piekrīt un aicina atbalstīt.

*Deputātiem nav iebildumu.*

Komisija **atbalsta** VARAM priekšlikumus kā komisijas trīs priekšlikumus.

*2. Veselības ministrijas 17.03.2021. vēstule Nr. 01-11.1/1504.*

J.Rancāns turpina komisijas darbu ar Veselības ministrijas iesūtītajā vēstulē iekļauto priekšlikumu izskatīšanu, ņemot vērā jaunatklātos apstākļus saistībā ar Vakcinācijas projekta biroju. Dod vārdu VM pārstāvim.

I.Dūrītis skaidro, ka veselības ministrs lūdzis izslēgt likumprojektā iekļautā 8.panta 49.4daļu un 10.pantu. Grozījumi nepieciešami sakarā ar pausto sabiedrības viedokli – pieņemts lēmums Vakcinācijas projekta biroju reorganizēt un iekļaut Nacionālajā veselības dienestā. Lūdz komisiju veidot priekšlikumus.

R.Bergmanis informē, ka šajā balsojumā nevēlas piedalīties.

J.Rancāns vaicā Juridiskajam birojam – tā kā iepriekš komisija šos atsevišķo deputātu priekšlikumus neatbalstīja, vai tie būtu jāpārbalso.

**L.Millere** komentē, ka iepriekš neatbalstītie priekšlikumi ir pārbalsojami, un gadījumā, ja tagad tie tiek atbalstīti, tad jāinformē Saeima par to, ka ir parādījušies jauni fakti un jauni apstākļi, kā rezultātā priekšlikumi tika pārlemti.

**J.Ādamsons** pauž viedokli, ka likumprojekta grozījumu tabulā jāpaliek jau agrākiem priekšlikumu autoriem. Arī atzīst, ka nevarēs piedalīties šajā balsojumā.

**J.Rancāns** piedāvā atbalstīt, ka tiek veidoti komisijas priekšlikumi VM piedāvātajā redakcijā, tās nemainot. Aicina komisiju balsot.

**L.Millere** papildina, ka jāpārbalso arī analoģiskie priekšlikumi.

**J.Rancāns** piekrīt un aicina balsot par komisijas priekšlikumu veidošanu atbilstoši VM iesniegtajai redakcijai.

*Notiek balsošana.*

*Par – 7 (J.Rancāns, A.Blumbergs, E.Šnore, A.Latkovskis, M.Možvillo, V.A.Tērauda, A.Zakatistovs); pret – 0; atturas – 0; nebalso – 3 (J.Ādamsons, R.Bergmanis, I.Klementjevs).*

Komisija **atbalsta** VM priekšlikumus kā komisijas divus priekšlikumus.

*3.* **J.Rancāns** aicina deputātus pārbalsot komisijas iepriekšpieņemtos lēmumus attiecībā uz likumprojektā iekļautā 8.panta 49.4daļu.

**J.Rancāns** aicina atbalstīt Saeimas atsevišķu deputātu priekšlikumus (20., 21. un 22.) par likumprojektā iekļautā 8.panta 49.4daļas izslēgšanu, veidojot komisijas priekšlikumu.

*Notiek balsošana.*

*Par – 10 (J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – 0; atturas – 0; nebalso – 0.*

Komisija **atbalsta** Saeimas atsevišķu deputātu priekšlikumus (20., 21. un 22.) kā komisijas priekšlikumu.

*4.* **J.Rancāns** aicina deputātus pārbalsot komisijas iepriekšpieņemtos lēmumus attiecībā uz likumprojektā iekļauto 10.pantu.

**J.Rancāns** aicina atbalstīt Saeimas atsevišķu deputātu priekšlikumus (41., 42. un 43.) par likumprojektā iekļautā 10.panta izslēgšanu, veidojot komisijas priekšlikumu.

**41.**priekšlikums.

*Notiek balsošana.*

*Par – 10 (J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – 0; atturas – 0; nebalso – 0.*

Komisija **atbalsta** **41**.priekšlikumu kā komisijas priekšlikumu.

**42.**priekšlikums.

*Notiek balsošana.*

*Par – 10 (J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – 0; atturas – 0; nebalso – 0.*

Komisija **atbalsta** **42**.priekšlikumu kā komisijas priekšlikumu.

**43.**priekšlikums.

*Notiek balsošana.*

*Par – 10 (J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – 0; atturas – 0; nebalso – 0.*

Komisija **atbalsta** **43**.priekšlikumu kā komisijas priekšlikumu.

*5.* J.Rancāns aicina atbalstīt likumprojektu kopumā otrajā, galīgajā lasījumā.

*Notiek balsošana.*

*Par – 10 (J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – 0; atturas – 0; nebalso – 0.*

**LĒMUMS:**

atbalstīt likumprojektu **“Grozījumi** **Covid-19 infekcijas izplatības pārvaldības likumā”** **(933/Lp13)** un virzīt to izskatīšanai un lēmuma pieņemšanai Saeimas š.g. 18.marta ārkārtas sēdē otrajā lasījumā.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 14.35.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore